钦定古今图书集成/明伦汇编/氏族典/第024卷 > 冯亮
## 钦定古今图书集成/明伦汇编/氏族典/第024卷 > 冯亮

按《魏书冯亮传》：“亮字灵通，南阳人，萧衍平北将军蔡
道恭之甥也。少博览诸书，又笃好佛理。随道恭至义
阳，会中山王英平义阳而获焉。亮性清净，至洛隐居
崧高。世宗召为羽林监，领中书舍人，固辞不拜，还山
数年，会逆人王敞事发，连亮，被执赴尚书省，诏特免
雪。亮不敢还山，寓居景明寺。后思其旧居，复还山室。”
时出京师。延昌二年冬，遇笃疾。世宗敕以马舆送令
还山。居崧高道场寺，数日而卒。